11/Sv. 119 Službeni list Europske unije 19 32008D0792 14.10.2008. SLUŽBENI LIST EUROPSKE UNIJE L 272/5 ODLUKA VIJEĆA od 25. veljače 2008. o potpisivanju i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Bugarske i Rumunjske Europskoj uniji (2008/792/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. treću rečenicu i članak 55., članak 57. stavak 2., članak 71., članak 80. stavak 2., članak 93., članak 94., članak 133. i članak 181.a u vezi s člankom 300. stavkom 2. drugom rečenicom i člankom 300. stavkom 3. prvim podstavkom, uzimajući u obzir Ugovor o pristupanju Republike Bugarske i Rumunjske, a posebno njegov članak 4. stavak 3., uzimajući u obzir Akt o pristupanju Republike Bugarske i Rumunjske, a posebno njegov članak 6. stavak 2., uzimajući u obzir prijedlog Komisije, budući da: (1) _ Vijeće je 23. listopada 2006. ovlastilo Komisiju da u ime Zajednice i njezinih država članica s Republikom Uzbeki- stanom pregovorima dogovori Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Bugarske i Rumunjske Europskoj uniji. (2) = Podložno njegovom  mogućem  kasnijem  sklapanju, Protokol treba potpisati u ime Europskih zajednica i njihovih država članica. (3) — Protokol bi trebalo primjenjivati od 1. siječnja 2007., do dovršetka odgovarajućih postupaka za njegovo formalno sklapanje, ODLUČILO JE: Članak 1. Predsjednik Vijeća ovlašćuje se odrediti osobu(-e) opunomoće- nu(-e) za potpisivanje, u ime Europskih zajednica i njezinih država članica, Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Bugarske i Rumunjske Europskoj uniji, podložno njegovom kasnijem sklapanju. Tekst Protokola priložen je ovoj Odluci. Članak 2. Do stupanja na snagu, Protokol se privremeno primjenjuje od 1. siječnja 2007. Sastavljeno u Bruxellesu 25. veljače 2008. Za Vijeće Predsjednik A. VIZJAK